**Vandkvalitet**

Ifølge bekendtgørelse om vandkvalitet og tilsyn med vandforsyningsanlæg nr. 292 af 26. marts 2014, offentliggør Nyhuse Vandværk hermed de seneste prøveresultater om vandets kvalitet.

De væsentligste parametre fra analyserapport 18. august 2015 fremgår af skemaet. Alle målte værdier overholder de tilladelige værdier på nær værdien for farvetallet. Det let forhøjede farvetal skyldes, at drikkevandsmagasinerne under Hillerød kan indeholder gamle tørvelag, der kan farve vandet brunligt. Farven har ingen sundhedsmæssig betydning, men forsøges begrænset af æstetiske hensyn.

|  |  |  |  |
| --- | --- | --- | --- |
| **Type** | **Nyhuse vand ved afgang fra vandværk** | **Tilladelig værdi ved** **afgang fra vandværk** | **Beskrivelse**  |
| Colibakterier i alt | ‹1 antal/100 ml | Ikke målelig | Bakterier fra dyr og menneskers tarmkanal. Resultatet ‹1 antal/100 ml betyder at der ikke er colibakterier i vandet |
| Flourid | 0,52 mg/L | 1,5 mg/L | Overskrides tilladelig værdi gennem længere tid, kan det give skade på tænderne |
| Hårdhed total | 16 ˚dh | 5-30˚dh | Udtryk for det samlede indhold af calcium og magnesium |
| Kimtal 22˚C | 3 antal/ml | 50 antal/ml | Bakterier fra omgivelserne: Jord plantedele, overfladevand m.m.  |
| Kimtal 37˚C | 1 antal/ml | 5 antal/ml | Bakterier der vokser ved 37˚C, herunder sygdomsfremkaldende bakterier |
| Mangan | ‹ 0,002 mg/L | 0,02 mg/L | Indholdet kan give uklart vand, aflejringer, misfarvninger af vasketøj m.m.  |
| Nitrat | 1,8 mg/L  | 50 mg/L | Nitrat i fordøjelsessystemet omsættes til nitrit, der hæmmer blodets iltoptagelse |
| pH | 8,2 | 7,0-8,5 | Vandets surhedsgrad. Under pH 7 er vandet surt og over pH 7 er vandet basisk |
| Farve | 6,4\* | 5 | Farven kan bl.a. afhænge af indholdet af organisk materiale, forhøjet indhold af jern eller mangan |
| Ammonium | 0,027 | 0.05 mg/L | Ammonium findes naturligt i grundvandet |

\*Den let forhøjede farve værdi skyldes indhold af organisk materiale.

Yderligere information kan fås ved henvendelse til: Nyhuse Vandværk, Frejasvej 19, 3400 Hillerød, tlf.nr.: 48 24 42 47, email: nyhusevand@mail.dk.

 17. november 2015